Zanîngeha Teknîkî ya Rojhilata Navîn

Zanîngeha Teknîkî ya Rojhilata Navîn (bi înglîzî: Middle East Technical University, yan bi kurtasî METU; bi tirkî: Orta Doğu Teknik Üniversitesi, yan bi kurtasî ODTÜ) zanîngeheke dewletê ye ku di 15ê mijdara sala 1956an de li Enqerê ji aliyê serokwezîrê wê demê ya Tirkiyeyê Adnan Menderes, rêveberê giştî yê rêyên otobanê Vecdi Diker û ji aliyê komek akademîsyenan ve hatiye damezirandin. Ji xeynî Enstîtuya Zanistên Deryayê ya li Mêrsînê û wargeha zanîngehê ya Kîprosê, hemî avahî û fakûlteyên zanîngehê li heman wargeha zanîngehê ya li Enqerê ye. Zimanê perwerdeyê li zanîngehê ku heta niha zêdetirî 120 hezar xwendekar mezûn bûne, Îngilîzî ye û zanîngeh yekem zanîngeha Tirkiyeyê ye ku di nav zanîngehên herî bi prestîj ên cîhanê de cih digire.

Zanîngeha Teknîkî ya Rojhilata Navîn li seranserê welêt gelek serketinên pêşîn bi dest xistiye ku di nav de perwerdeya bi zimanekî biyanî, avakirina pergaleke komputerê ya navendî, vekirina muzexaneya zanîngehê, avakirina teknoparkê û pêkanîna girêdana înternetê heye. Zanîngeh di sala 2014an de di rêza 85em a zanîngeha cîhanê ya Times Higher Education de cih girtiye ku yekem zanîngeha Tirkiyeyê ye ku di nav 100 zanîngehên pêşîn ên vê lîsteyê de cih girtiye.

 Çavkanî 

 Girêdanên derve 

Kategorî:Avabûnên 1956an li Tirkiyeyê

Teknîkî ya Rojhilata Navîn